Halvor Andreas Bentsen

Halvor Andreas Bentsen (født 23. oktober 1823 i Kragerø, død 31. august 1891 i Porsgrunn) var en norsk jurist og stortingsrepresentant.

Han var sønn av losoldermann Arnold Bentsen og Engel Elisabeth Holm. Han tok juristeksamen i 1848, og var etter det sakfører i Kragerø. Han var medlem av bystyret i Kragerø fra 1860 til 1879, og var også ordfører i flere år. Han ble postmester i Porsgrunn i 1885.

Bentsen var valgt som representant fra Kragerø til Stortinget i periodene 1865–1867, 1868–1870 og 1871–1873, og som represesentant fra Bratsberg amt i 1880–1882 og 1883–1885. Han frasa seg gjenvalg i 1885. I hans siste periode var han president i Odelstinget. Fra 1883 representerte han Venstre på stortinget.

Under riksretten i 1884, den såkalte statsrådssaken, var han en av tre aktorer.

Fra 1885 var han redaktør for avisen Varden i Skien, og under hans ledelse ble den en venstreavis.

Halvor Andreas Bentsen var gift med Benedikte Nicoline Svang.

 Referanser 

 Eksterne lenker 


Kategori:Stortingsrepresentanter for Kragerø
Kategori:Stortingsrepresentanter fra Venstre
Kategori:Stortingsrepresentanter 1865–1867
Kategori:Stortingsrepresentanter 1868–1870
Kategori:Stortingsrepresentanter 1871–1873
Kategori:Stortingsrepresentanter 1880–1882
Kategori:Stortingsrepresentanter 1883–1885
Kategori:Norske jurister
Kategori:Ordførere i Kragerø
Kategori:Personer fra Kragerø kommune
Kategori:Norske redaktører